Losprys vir romanse (silwer) - INK - INK Losprys vir romanse (silwer) - INK
Titel: Losprys vir romanse (silwer)
Datum gepubliseer: 2 April 2020 Aantal woorde: 136 37 Kere gelees ♥Hou van
Daar is nie ‘n prys vir liefde
nimmer ‘n goeie hart,
nogmaals as kind
sou al jou skatte as losprys vergeld-
was dit daai briefie met ‘n geperste viooltje:
of was dit die dag onder die peperboom,
waar Cupid sy kop uit die bossies steek?
was dit ‘n tyd toe oreades
soos verliefdes oor kabbelstroompies
mekaar rondrits in ‘n swelgparty
en die wenner sy maagdom bevry?
was dit toe jy die grendels van jou gekoekte woorde vrylaat,
vrylaat soos ‘n trop wildeperde
wat van onder die dekmantel
soos ‘n held deur die donker al die grendels losbreuk?
maar dis daadwerklik toe al die gepulwerde stukkies van jou siel
soos kaktusse onder ‘n droë-son
na die soetsoen van soetreën
uit die grendels van dors breuk.